Nacistická symbolika

Toto je článok o nacistickej symbolike.

Nemecká NSDAP v 20. storočí vo veľkej miere využívala grafické symboly, najmä svastiku, hlavne vo forme vlajky, ktorá sa stala v roku 1933 jednou z národných vlajok Nacistického Nemecka, a jedinou štátnou vlajkou od roku 1935 do 1945. Veľmi podobná vlajka reprezentovala stranu začiatkom roku 1920. 

 Svastika 

Nacistickým hlavným symbolom bol hakenkreuz, tzv. „hákovaný kríž“ (ktorý sa podobá svastike), ktorý novovzniknutá NSDAP formálne prijala v roku 1920. Znak bol čierna svastika (卐) otočená o 45 stupňov v bielom kruhu na červenom pozadí. Tento znak sa použil na vlajku strany, odznak a rukáv. Symbol je starý aspoň 7 000 rokov a dodnes ho používajú hinduisti, budhisti a džinisti ako symbol šťastia. Alebo na pohľadniciach zo začiatku 20. storočia v Spojených štátov, pričom priali ľuďom veľa šťastia.

Čierno-bielo-červený motív je založený na farbách vlajok Nemeckej ríše. Táto farebná škála bola obyčajne spojená s anti-Weimarskými nemeckými nacionalistami po páde Nemeckej ríše.Hilmar Hoffmann, John Broadwin, Volker R. Berghahn. The Triumph of Propaganda: Film and National Socialism, 1933–1945. Berghahn Books, 1997. Pp. 16. Nacisti odsúdili čierno-červeno-zlatú vlajku Weimarskej republiky (súčasná vlajka Nemecka).

V Mein Kampf Adolf Hitler opísal symboliku nacistickej vlajky: „Červená vyjadruje sociálne myslenie, ktoré je základom hnutia. Biela národné myslenie. A svastika znamenala misiu, ktorá sa nám prisúdila – boj za víťazstvo árijského ľudstva a súčasne triumf ideálu tvorivej práce...“.

V súčasnosti niektoré krajiny, ako napríklad NemeckoStrafgesetzbuch, sekcia 86a, Rakúsko, SlovenskoZákon č. 300/2005 Z. z., Trestný zákon, časť Podpora a propagácia skupín smerujúcich k potlačeniu základných práv a slobôd, Francúzsko, Litva, Lotyšsko, Poľsko, Ukrajina, Brazília a Izrael, zakázali nacistické symboly a ich používanie považujú za trestný čin; ak sa verejne zobrazujú inak ako na vzdelávacie účely. 9. augusta 2018 Nemecko zrušilo zákaz používania svastiky a iných nacistických symbolov vo videohrách. „Vďaka zmene interpretácie zákona môžu hry, ktoré sa kriticky zaoberajú súčasnými udalosťami, dostať prvýkrát vekový rating USK,“ uviedla pre CTV výkonná riaditeľka USK Elisabeth Secker. „Dlho sa to týkalo filmov a pokiaľ ide o slobodu umenia, je to teraz oprávnene aj pre počítačové hry a videohry.“

 Heraldika 

Počas nacistického režimu boli vládne orgány vyzvané, aby z heraldiky odstránili náboženskú symboliku. Symboly, ako sú kríže, svätí atď., neboli v súlade s národným socializmom; málo nemeckých zastupiteľstiev však zmenilo svoje, často starodávne, symboly. Niektorí to však urobili, vrátane mesta Coburg, ktorý nahradil svätého Maurícia vo svojom znaku mečom a svastikou, a Durínsko, ktoré pridalo svastiku k labám svojho leva.

Nacistickí okultisti Karl Maria Wiligut a Guido von List tvrdili, že heraldika sa začala vo svete germánskych bohov a bola vytvorená vojnovým bohom Odinom.

 Ostatné symboly 
Medzi ďalšie symboly nacistov patria:
Orlica na vrchole svastiky (), formálny symbol nacistickej strany.
Runové znaky SS (ᛋ, sowulo), runové insígnie Schutzstaffelu
Rôzne runy z runovej abecedy, ako napríklad Othala, Algiz, Tiwaz a ďalšie symboly podobné runám, ako napríklad Wolfsangel.
Čierna uniforma SS.
Hnedé košele a symbol Sturmabteilung.
Odznaky Totenkopf, insígnia SS-Totenkopfverbände a jednotiek koncentračných táborov
Čierne slnko () používané Heinrichom Himmlerom z SS
meč prekrytý kladivom, symbol strasserizmu, časť nacizmu, ktorá má antikapitalistickú a socialistickú ideológiu.
Zlomená svastika zo slnečného kríža.
Modifikovaný triskelión používaný Afrikaner Weerstandsbeweging alebo Blood and Honour.

 Runy 

Znaky historickej runovej abecedy a moderných armanenských rún boli použité nacistami a neonacistickými skupinami, ktoré sa spájajú s germánskymi tradíciami, najmä s runami Sowulo, Eihwaz, Tyr;Symbols.com – Symbol 4:22  pozri Odal (pozri odalizmus) a Algiz .

Fascináciu, ktorú runy zjavne vyvolali u nacistov, možno nájsť už u okultného a völkischovského autora Guida von Lista, jednej z dôležitých osobností germánskeho mysticizmu a runového revivalizmu na konci 19. a začiatku 20. storočia. V roku 1908 List publikoval v Das Geheimnis der Runen súbor 18 tzv. „armanenských rún“ založených na mladšom futharku, ktoré mu boli údajne odhalené po dočasnej slepote po operácii šedého zákalu na oboch očiach v roku 1902.

V nacistických kontextoch sa s-runa označuje ako „Sig“ (podľa Lista, pravdepodobne z anglosaského Sigel). „Wolfsangel“, aj keď historicky nie je runou, má tvar Listovej runy „Gibor“. Runové „SS“ boli symbolom Schutzstaffel.

Využitie neonacistami 
Neonacistické skupiny si osvojili mnoho symbolov, ktoré používali nacisti, vrátane niekoľkých rún.

Neonacisti však využívajú aj rôzne číselné symboly, ktoré sú pre priaznivcov, politikov a aktivistov známe ale širokej verejnosti ich význam nie je jasný. Ide napríklad o:Pretože väčšina hesiel má nadväznosť na nemčinu je číselné poradie odvodené od nemeckej/latinskej abecedy, nie slovenskej.

 18, kód pre Adolfa Hitlera. Číslo pochádza z polohy písmen latinskej abecedy: A = 1, H = 8.
 88, kód pre 88 Precepts. Manifest, ktorý napísal David Lane, americký biely supremacista z 20. storočia, o správnej organizácii bieleho nacionálneho národa. 88 Precepts je úvaha o prírodnom práve, náboženstve a politike. Podľa Anti-Defamation League je to kód Heil Hitler. Číslo opäť vychádza z pozície písmena H v latinskej abecede.
14, zo štrnástich slov, ktoré vytvoril David Lane: „Musíme zabezpečiť existenciu našich ľudí a budúcnosť pre biele deti.“
14 a 88 (Eighty Eight) sú niekedy kombinované navzájom (t. j. 14/88, 8814, 1488). Niekedy sú tiež vyobrazené na hracích kockách.
Keltský kríž alebo Odinov kríž, pôvodne symbol, ktorý reprezentoval predkresťanské a kresťanské európske skupiny, napríklad írsku povojnovú skupinu, používalo mnoho neonacistických skupín. Bol symbolom 33. divízie SS „Cherlemagne“.
 C18 pre Combat 18, neonacistickú teroristickú organizáciu z 1992
 28 pre Blood and Honour, neonacistickú promočnú a politickú skupinu zo Spojeného kráľovstva
 84, pre písmená H a D, 
 19/8, pre pozdrav 
 1919 pre SS
 444 pre DDD =  = Nemecko pre Nemcov
 a mnoho ďalších...
 Módne značky 
Niektoré módne značky kombinujú využitie týchto symbolov aj v oblečení. Ide napríklad o nemeckú značku oblečenia Thor Steinar, ktorá vo svojom znaku kombinuje runu Tiwaz so symbolom Wolfsangel. Medzi ďalšie neonacistické módne značky patrí Svastone, Erik and Sons a Ansgar Aryan.

Galéria

 Poznámky 

 Referencie 

 Zdroj 


Kategória:Symboly
Kategória:Nacizmus
Kategória:Neonacizmus